**Zápisnica zo zasadnutia obecného zastupiteľstva obce**

**Lúč na Ostrove konaného dňa 27.4.2023**

**v zasadačke obecného úradu**

Prítomní podľa prezenčnej listiny

**Program zasadnutia:**

1. Zahájenie

2. Voľba návrhovej komisie

3. Určenie zapisovateľa a overovateľov zápisnice

4. Schválenie hospodárskeho výsledku za rok 2022

5. Schválenie čerpanie rozpočtu za I.Q.2023

6. Správa o kontrolnej činnosti hlavného kontrolóra za rok 2022

7. Správa o výsledku kontroly plnenia uznesení v roku 2022

8. Správa o výsledku kontroly súladu vydaných VZN so zákonmi v roku 2022

9. Vyhlásenie verejnej obchodnej súťaže na parc.č.244/19, k. ú. Malá lúč

10. Vyhlásenie verejnej obchodnej súťaže na parc.č.647/20, 647/31 , k. ú. Malá Lúč

11. Schválenie uzatvorenia zámennej zmluvy s Norbertom Mérym

12. Schválenie nájomnej zmluvy na dlhodobý prenájom bytu pre Norberta Méryho

13. Schválenie zmluvy o predkupnom práve bytu v budove kultúrneho domu a obecného úradu

14. Určenie a schválenie predajnej ceny parciel č.105/8, 105/9, 105/4, 105/7 v k.ú. Malá Lúč

15. Schválenie kúpu pozemku par.č.206/2, k. ú. Malá Lúč - cintorín

16. Schválenie VZN o pravidlách času predaja v obchode a času prevádzky služieb na území obce Lúč na Ostrove

17. Správa o výsledkoch inventarizácie majetku obce k 31.12.2022

18. Oznámenie funkcií, zamestnaní, činností a majetkových pomerov verejného funkcionára

19. Všeobecné informácie

20. Diskusia

21. Návrh uznesení

22. Záver

1. **Zahájenie**

Zasadnutie obecného zastupiteľstva otvoril a viedol starosta obce. Pán starosta konštatoval, že zasadnutia sa zúčastňujú všetci poslanci, OZ je uznášaniaschopné.

 **2. Voľba návrhovej komisie**

 Návrhová komisia:

 predseda: Anikó Nagyová, člen: Martina Kún Meton

 Hlasovaním za : 7, proti : 0, zdržali sa : 0, návrh bol schválený.

**3. Určenie zapisovateľa a overovateľov zápisnice**

zapisovateľka : Andrea Nagyová overovatelia: Norbert Androvics, Tamás Csáky

 Hlasovaním za : 7, proti: 0, zdržali sa : 0, návrh bol schválený

**4. Schválenie hospodárskeho výsledku za rok 2022**

Dňa 03.02.2023 bola odovzdaná účtovná závierka za IV.Q.2022 na Ministerstvo financií SR cez rozpočtový informačný systém samosprávy.

Obec dosiahla príjmy celkovo vo výške 3 830 062,03 € a výdavky celkovo vo výške

3 697 742,49 €. Bežné príjmy boli splnené vo výške 566 756,83 € a bežné výdavky

vo výške 644 012,14 €. Podľa zákona č.365/2022 Z.z., ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, obce a vyšší územný celok nie sú povinné uplatňovať vo vzťahu k zabezpečeniu vyrovnanosti bežného rozpočtu do 31.12.20023.

Hlasovaním za: 7, proti: 0, zdržali sa hlasovania: 0, správa bola schválená.

**5. Schválenie čerpania rozpočtu za I.Q.2023**

Dňa 25.04.2023 bola odovzdaná účtovná závierka za I.Q.2023 na Ministerstvo financií SR cez rozpočtový informačný systém samosprávy.

Obec dosiahla príjmy celkovo vo výške 191 291,14 € a výdavky celkovo vo výške 161653,30 €. ( dokument priložený ).

Hlasovaním za: 7, proti: 0, zdržali sa hlasovania: 0, správa bola schválená.

**6. Správa o kontrolnej činnosti hlavného kontrolóra za rok 2022**

Ing. Jozef Török hlavný kontrolór obce predkladal správu o kontrolnej činnosti. Táto činnosť v hodnotenom období bola predovšetkým zameraná na kontrolu zákonnosti, účinnosti, hospodárnosti a efektívnosti hospodárenia a nakladania s majetkom a majetkovými právami obce, kontrolu dodržiavania všeobecne záväzných predpisov vrátane nariadení obce. Kontrolou sa nezistilo porušenie všeobecne záväzných predpisov ani interných aktov riadenia. ( dokument priložený )

Hlasovaním za: 7, proti: 0, zdržali sa hlasovania: 0, správa bola schválená

**7. Správa o výsledku kontroly plnenia uznesení v roku 2022**

Ing. Jozef Török hlavný kontrolór obce predkladal záznam o výsledku kontroly plnenia uznesení. Účel kontrolnej akcie bol zistiť objektívny stav plnenia uznesení prijatých na zasadnutiach obecného zastupiteľstva v roku 2022. Kontrolou sa nezistilo porušenie všeobecne záväzných predpisov ani interných aktov riadenia. ( dokument priložený).

Hlasovaním za: 7, proti: 0, zdržali sa hlasovania: 0, správa bola schválená

**8. Správa o výsledku kontroly súladu vydaných VZN so zákonmi v roku 2022**

Ing. Jozef Török hlavný kontrolór obce predkladal správu o výsledku kontroly súladu vydaných VZN so zákonmi. Predmetom kontroly bolo overenie správnosti postupu schvaľovacieho procesu VZN, obsahu a súladu VZN s právnymi predpismi.

Pri kontrole bolo zistené, že VZN vydané a schválené v roku 2022 boli v súlade s platnou legislatívou - zákonmi a nariadeniami vlády.

( dokument priložený ).

Hlasovaním za: 7, proti: 0, zdržali sa hlasovania: 0, správa bola schválená.

**9. Vyhlásenie verejnej obchodnej súťaže na parc.č.244/19, k. ú. Malá Lúč**

Pán starosta navrhol vyhlásenie obchodnej verejnej súťaže o najvhodnejší návrh na uzatvorenie kúpnej zmluvy na predaj nehnuteľnosti vo vlastníctve obce. Komisiu obchodnej verejnej súťaže tvoria členovia OZ. Predmetom súťaže sú nehnuteľnosti v kat. území Malá Lúč CKN parc. č. 244/19 ostatné plochy, vedeného na LV č.298. vo výmere 8716 m2 . OZ stanovilo minimálnu ponukovú cenu nehnuteľností nasledovne: 10,-€/ m2 .

Hlasovaním za: 6, proti: 1 ( Mgr. Zuzana Makó) , zdržali sa hlasovania: 0, návrh bol schválený.

**10. Vyhlásenie verejnej obchodnej súťaže na parc.č.647/20, 647/31 , k. ú. Malá Lúč**

Pán starosta navrhol vyhlásenie obchodnej verejnej súťaže o najvhodnejší návrh na uzatvorenie kúpnej zmluvy na predaj nehnuteľnosti vo vlastníctve obce. Komisiu obchodnej verejnej súťaže tvoria členovia OZ. Predmetom súťaže sú nehnuteľnosti v kat. území Malá Lúč CKN parc. č. 647/20 a 647/31 orná pôda, vedeného na LV č.298. OZ stanovilo minimálnu ponukovú cenu nehnuteľností nasledovne: 10,-€/ m2 .

Hlasovaním za: 4, proti: 2 ( Mgr. Zuzana Makó, Tamás Csáky) , zdržali sa hlasovania: 1 ( Martina Kún Meton), návrh bol schválený.

**11. Schválenie uzatvorenia zámennej zmluvy s Norbertom Mérym**

Na základe opätovného prerokovania členovia OZ schvália uzatvorenie zámennej zmluvy, ktorou obec prevádza do výlučného vlastníctva Norberta Méryho, nar. 21.10.1977 bytom Veľká Lúč č.20, Lúč na Ostrove, nehnuteľnosť CKN parc.č.647/29 orná pôda vo výmere 7047 m2.

Obec Lúč na Ostrove nadobúda do svojho výlučného vlastníctva od Norberta Méryho nehnuteľnosti v kat. území Veľká Lúč vedené na liste vlastníctva číslo 633 ako byt č.1, vchod č.3 na 2.poschodí stavby obecný úrad a kultúrny dom so súpisným číslom 20 na CKN parcele 318/175 zastavená plocha a nádvorie o výmere 1266 m2 s podielom priestoru na spoločných častiach a spoločných zariadeniach stavby, na príslušenstve a na pozemku v rozsahu 10010/136898-inách.

Hlasovaním za: 7, proti: 0, zdržali sa hlasovania: 0. Návrh bol schválený.

**12. Schválenie nájomnej zmluvy na dlhodobý prenájom bytu pre Norberta Méryho**

Na základe opätovného prerokovania členovia OZ schvaľujú podpísanie nájomnej zmluvy na dlhodobý prenájom pre Norberta Méryho, nar. 21.10.1977, bytom Veľká Lúč č.20, Lúč na Ostrove byt č.1, vchod č.3 na 2.poschodí stavby obecný úrad a kultúrny dom so súpisným číslom 20.

Hlasovaním za: 7, proti: 0, zdržali sa hlasovania: 0. Návrh bol schválený.

**13. Schválenie zmluvy o predkupnom práve bytu v budove kultúrneho domu a obecného úradu**

Na základe opätovného prerokovania členovia OZ schvaľujú podpísanie zmluvy o uzavretí budúcej kúpnej zmluvy medzi obcou a Norbertom Mérym, nar.21.10.1977.

Predmetom uvedenej zmluvy byt č.1, vchod č.3 na 2.poschodí stavby obecný úrad a kultúrny dom so súpisným číslom 20, parc.č.318/17 v kat. území Veľká Lúč.

Hlasovaním za: 7, proti: 0, zdržali sa hlasovania: 0. Návrh bol schválený.

**14. Určenie a schválenie predajnej ceny parciel č.105/8, 105/9, 105/4, 105/7 v k.ú. Malá Lúč**

Pán starosta predkladal návrh na určenie predajnej ceny pozemkov v CKN parc.č.105/8, 105/9, 105/4, 105/7 v kat. území Malá Lúč vedené ako zastavené plochy.

Členovia OZ určili cenu 10,-Eur/m2.

Hlasovaním za: 7, proti: 0, zdržali sa hlasovania: 0. Návrh bol schválený.

**15. Schválenie kúpu pozemku par.č.206/2, k. ú. Malá Lúč**

Pán starosta oboznámil členom OZ s možnosťou nákupu parc.č.206/2 v kat. území Malá Lúč, ktorá je súčasťou cintorína v Malej Lúči. Predaj pozemku ponúkli majitelia Jozef Magyar a Alexander Magyar, za kúpnu cenu 1,20 €/m2.

Hlasovaním za: 7, proti: 0, zdržali sa hlasovania: 0. Návrh bol schválený.

**16. Schválenie VZN o pravidlách času predaja v obchode a času prevádzky služieb na území obce Lúč na Ostrove**

Pán starosta predkladal návrh Všeobecne záväzného nariadenia o pravidlách času predaja v obchode a času prevádzky služieb na území obce Lúč na Ostrove, ktoré je v súlade so zákonom č.455/1991 Zb. o živnostenskom podnikaní. ( Dokument priložený).

Hlasovaním za: 7, proti: 0, zdržali sa hlasovania: 0. Návrh bol schválený.

**17. Správa o výsledkoch inventarizácie majetku obce k 31.12.2022**

Účtovníčka obce predkladala správu o výsledkoch inventarizácie majetku, pohľadávok a záväzkov obce. Celkový majetok obce má hodnotu netto 8 781 264,02 €. Inventarizačná komisia zistila, že obec nevykazovala manká a škody a inventarizačný rozdiel nebol zistený. ( dokument priložený ).

Hlasovaním za: 7, proti: 0, zdržali sa hlasovania: 0, správa bola schválená

**18. Oznámenie funkcií, zamestnaní, činností a majetkových pomerov verejného funkcionára**

Podľa ústavného zákona č. 357/2004 Z.z. o ochrane verejného záujmu pri výkone funkcií verejných funkcionárov pán starosta predkladal členom OZ Oznámenie funkcií zamestnaní, činností a majetkových pomerov verejného funkcionára. Členovia OZ sa oboznámili s obsahom majetkového priznania.

Hlasovaním za 7, proti 0, zdržali sa hlasovania 0, oznámenie brali na vedomie.

**19. Všeobecné** **informácie**

V rámci tohto programového bodu pán starosta oznámil členom OZ nasledovné:

* Nasledujúce zasadnutie bude 22.mája 2023
* Medzinárodné rodinné dni sa konajú v dňoch 21. – 22. júla spoluúčasťou Rumunska-Sedmohradska, Slovínska, Maďarska, Srbska podporená dotáciou Európskej únie.
* Občianske združenie Rákóczi Szövetség s pomocou miestnej samosprávy zorganizuje deň detí na miestnom športovom ihrisku dňa 17.júna

**20. Diskusia**

Do diskusií sa hlásil člen OZ Peter Tóth s návrhom vybudovať pre mládež fitnes park s vonkajšími trenažérmi. Finančné prostriedky mohli by sme získať z dotácií VÚC

 alebo z vlastných zdrojov. Pán starosta oznámil, že podávame žiadosť o dotáciu na tento účel v rámci nadácií SPP, lebo lehota na podanie žiadostí o dotáciu na VÚC už uplynula.

Ako druhý sa hlásil člen OZ Tamás Csáky, opýtal sa, že nový majiteľ budovy bývalého potravinárstva Jednoty, kedy mieni miestny obchod dávať do prevádzky. Pán starosta oznámil , že už viac krát bol majiteľ Mikulás Földes vyzývaný na plnenie sľubov, že budovu miestnych potravín obnoví čím skôr a ešte v tomto roku aj otvorí.

 **21. Návrh uznesení**

Starosta obce vyzval predsedu návrhovej komisie Anikó Nagyovú, aby predniesla návrh uznesení.

Hlasovaním za: 7, proti: 0, zdržali sa : 0, návrh bol schválený

**U z n e s e n i a**

**zo zasadnutia OZ v Lúči na Ostrove konaného dňa 27.04.2023**

**UZNESENIE č.17/2023/OZ**

OZ schvaľuje: programové body rokovania OZ, vymenovanie členov návrhovej komisie, vymenovanie osobu zapisovateľa a overovateľov zápisnice.

**UZNESENIE č.18/2023/OZ**

OZ berie na vedomie a schvaľuje správu o hospodárskom výsledku za rok 2022.

**UZNESENIE č.19/2023/OZ**

OZ berie na vedomie schvaľuje správu o čerpaní rozpočtu za I.Q.2023 podľa Finančného výkazu o plnení rozpočtu subjektu verejnej správy, ktorý bol odoslaný na Ministerstvo financií SR cez rozpočtový informačný systém samosprávy.

**UZNESENIE č.20/2023/OZ**

OZ berie na vedomie a schvaľuje Správu o kontrolnej činnosti hlavného kontrolóra obce za rok 2022.

**UZNESENIE č.21/2023/OZ**

OZ berie na vedomie a schvaľuje Správu o výsledku kontroly plnenia uznesení v roku 2022.

**UZNESENIE č.22/2023/OZ**

OZ berie na vedomie a schvaľuje Správu o výsledku kontroly súladu vydaných VZN so zákonmi v roku 2022

**UZNESENIE č.23/2023/OZ**

 OZ berie na vedomie a schvaľuje vyhlásenie obchodnej verejnej súťaže o najvhodnejší návrh na uzatvorenie kúpnej zmluvy na predaj nehnuteľnosti vo vlastníctve obce. Predmetom súťaže sú nehnuteľnosti v kat. území Malá Lúč CKN parc. č. 244/19.

OZ stanovilo minimálnu ponukovú cenu nehnuteľností nasledovne 10,-€/ m2.

**UZNESENIE č.24/2023/OZ**

 OZ berie na vedomie a schvaľuje vyhlásenie obchodnej verejnej súťaže o najvhodnejší návrh na uzatvorenie kúpnej zmluvy na predaj nehnuteľnosti vo vlastníctve obce. Predmetom súťaže sú nehnuteľnosti v kat. území Malá Lúč CKN parc. č. 647/20,647/31.

OZ stanovilo minimálnu ponukovú cenu nehnuteľností nasledovne 10,-€/ m2.

**UZNESENIE č.25/2023/OZ**

OZ berie na vedomie a schvaľuje uzatvorenia zámennej zmluvy na základe ktorej:

Obec Lúč na Ostrove prevádza do výlučného vlastníctva Norberta Méryho, dátum narodenia: 21.10.1977, trvale bytom: 930 03 Lúč na Ostrove, Veľká Lúč 20 nehnuteľnosť zameranú Geometrickým plánom číslo: 127/2023 zo dňa 14.04.2023 vyhotoviteľa GEOPLAN DS s.r.o. so sídlom Ul. kráľa Štefana 342/7, 929 01 Malé Dvorníky overeným Okresným úradom Dunajská Streda, katastrálny odbor dňa 27.04.2023 pod číslom G1 - 810 / 2023, ako novovytvorená parcela registra **„C“** evidované na katastrálnej mape:

|  |  |  |
| --- | --- | --- |
| **Parcelné číslo** |  **Výmera v m2** | **Druh pozemku** |
| **647/29** | 7047 | Orná pôda  |

ktorá vznikla z nehnuteľností v okrese Dunajská Streda, v obci Lúč na Ostrove, v katastrálnom území **Malá Lúč**  vedených na **LV č. 298** ako parcely registra **“E“** evidované na mape určeného operátu:

|  |  |  |
| --- | --- | --- |
| **Parcelné číslo** |  **Výmera v m2** | **Druh pozemku** |
| **641** | 3672 | Trvalý trávny porast  |
| **642** | 3928 | Vodná plocha  |
| **644** | 4241 | Ostatná plocha |
| **646** | 5478 | Trvalý trávny porast |
| **647/2** | 44857 | Orná pôda  |

* Obec Lúč na Ostrove nadobúda do svojho výlučného vlastníctva od Norberta Méryho, dátum narodenia: 21.10.1977, trvale bytom: 930 03 Lúč na Ostrove, Veľká Lúč 20 nehnuteľnosti v okrese Dunajská Streda, v obci Lúč na Ostrove, v katastrálnom území Veľká Lúč vedené na liste vlastníctva číslo 633 ako byt číslo: 1, vchod číslo: 3 na 2. poschodí stavby obecný úrad a kultúrny dom so súpisným číslom 20 na C KN parcele 318/175 zastavaná plocha a nádvorie o výmere 1266 m2 s podielom priestoru na spoločných častiach a spoločných zariadeniach stavby, na príslušenstve a na pozemku v rozsahu 10010/136898 – inách

Kúpna cena vzájomne prevádzaných nehnuteľností je vo výške po 70.000,00 € ( slovom: sedemdesiattisíc eur ), pričom zmluvné strany si svoje vzájomné pohľadávky započítajú.

 Obecné zastupiteľstvo schvaľuje prevod vyššie uvedenej nehnuteľnosti z vlastníctva obce  Lúč na Ostrove do  vlastníctva Norberta Méryho  v súlade s   § 9a ods. 8, písm. e) zákona SNR č. 138/1991 Zb. o majetku obcí v znení neskorších zmien, t.j z dôvodu hodného osobitného zreteľa:   vytvorenie podmienok na predkladanie žiadosti  obce Lúč na Ostrove o poskytnutie dotácie  na rekonštrukciu  stavby obecný úrad a kultúrny dom so súpisným číslom  20 na parcele 318/175.

**UZNESENIE č.26/2023/OZ**

OZ berie na vedomie a schvaľuje podpísanie nájomnej zmluvy na dlhodobý prenájom pre Norberta Méryho, nar. 21.10.1977, bytom Veľká Lúč č.20, Lúč na Ostrove byt č.1, vchod č.3 na 2.poschodí stavby obecný úrad a kultúrny dom so súpisným číslom 20.

**UZNESENIE č.27/2023/OZ**

OZ berie na vedomie a schvaľuje podpísanie zmluvy o uzavretí budúcej kúpnej zmluvy medzi obcou a Norbertom Mérym, nar.21.10.1977.

Predmetom uvedenej zmluvy byt č.1, vchod č.3 na 2.poschodí stavby obecný úrad a kultúrny dom so súpisným číslom 20, parc.č.318/17 v kat. území Veľká Lúč.

**UZNESENIE č.28/2023/OZ**

OZ berie na vedomie a schvaľuje určenie predajnej ceny pozemkov v CKN parc.č.105/8, 105/9, 105/4, 105/7 v kat. území Malá Lúč vedené ako zastavené plochy za cenu 10,-Eur/m2

**UZNESENIE č.29/2023/OZ**

OZ berie na vedomie a schvaľuje nákup parc.č.206/2 v kat. území Malá Lúč, ktorá je súčasťou cintorína v Malej Lúči za kúpnu cenu 1,20 €/m2.

**UZNESENIE č.30/2023/OZ**

OZ berie na vedomie a schvaľuje Všeobecne záväzné nariadenie o pravidlách času predaja v obchode a času prevádzky služieb na území obce Lúč na Ostrove.

**UZNESENIE č.31/2023/OZ**

OZ berie na vedomie a schvaľuje Správu o výsledkoch inventarizácie majetku obce k 31.12.2022.

**UZNESENIE č.32/2023/OZ**

OZ berie na vedomie a schvaľuje majetkové priznanie starostu za rok 2022.

**UZNESENIE č.33/2023/OZ**

OZ berie na vedomie a schvaľuje všeobecné informácie:

- organizovanie Medzinárodných rodinných dní v dňoch 21.-22.júla 2023

- organizovanie Deň detí Občianskym združením Rákóczi Szövetség dňa 17.júna 2023

**22. Záver**

Po vyčerpaní všetkých bodov programu pán starosta poďakoval všetkým prítomným

za účasť a rokovanie OZ vyhlásil za ukončené.

V Lúči na Ostrove, dňa 27.04.2023

**Overovatelia:**

................................................... .....................................................

Norbert Androvics starosta obce: Mgr. Ladislav Kiss

...................................................

Bc. Tamás Csáky